ท่อก๊าซเพิ่งตื่นเร่งร่างพรฎ.แลกที่ดินสาธารณะ
อ.แก้วสรร พูดคุยกับนายไพบูลย์ ศุขไพบูลย์ ที่ปรึกษาโครงการก่อสร้างโรงแยกก๊าซ กับไทย-มาเลเซียถึงข้อพิพาทที่ดิน ==================================สงขลา- 23 ธ.ค.47 เมื่อเวลา 14.30 น. ที่ศาลากลางจังหวัดสงขลา นายแก้วสรร อติโพธิ ประธานกรรมาธิการสิ่งแวดล้อม และ นพ. รันดร์ พิทักษ์วัชระ ประธานคณะกรรมาธิการพัฒนาสังคมและความมั่นคงของมนุษย์ วุฒิสภา พร้อมคณะ ประกอบด้วย พล.อ.หาญ ลีนานนท์ วุฒิสมาชิกจังหวัดสตูล นายจอน อึ้งภากรณ์ วุฒิสมาชิกกรุงเทพมหานคร นางเตือนใจ ดีเทศน์ วุฒิสมาชิกจังหวัดลำปาง และนายประทีป อึ้งทรงธรรม วุฒิสมาชิกกรุงเทพมหานคร ได้เดินทางไป เพื่อฟังการชี้แจงของหน่วยงานที่เกี่ยวข้อง ซึ่งมีตัวแทนของหน่วยงานต่างๆ เข้าร่วม 50 คน นพ.นิรันดร์ ได้ถามในที่ประชุมว่า การแลกเปลี่ยนที่ดินแปลงดังกล่าวได้มีการดำเนินการตามกระ บวนการทางกฎหมายหรือไม่ นายสมชาย ฤทธิเดช นายอำเภอจะนะ จังหวัดสงขลา กล่าวว่า การเปลี่ยนที่ดินสาธารณะประโยชน์นั้น ต้องดูที่เจตนาของเจ้าของโครงการว่าต้องการนำไปทำอะไร ด้านเจ้าหน้าที่ที่ดินอำเภอจะนะกล่าวว่าขณะนี้ได้นำร่างพระราชกฤษฎีกาการแลกเปลี่ยนที่ดินแปลงดังกล่าว ส่งให้กรมที่ดินพิจารณาแล้ว ก่อนจะส่งให้คณะกรรมการที่ดินแห่งชาติดำเนินการต่อไปต่อไป เวลา 09.00 น. วันเดียวกัน ที่ลานหอยเสียบ ศูนย์คัดค้านโครงการก่อสร้างโรงแยกก๊าซและท่อส่งก๊าซไทย - มาเลเซีย อำเภอจะนะ จังหวัดสงขลา คณะกรรมาธิการทั้ง 2 คณะ ได้เดินทางมาพบกับชาวบ้านกลุ่มคัดค้านฯ จำนวนกว่า 200 คน ทังนี้เพื่อสอบถามข้อเท็จจริงจากชาวบ้านเกี่ยวกับการคัดค้านการแลกเปลี่ยนที่ดินสาธารณะประโยชน์ในโรงแยกก๊าซไทย -มาเลเซีย ติดตามการดำเนินงานเกี่ยวกับการคืนสภาพที่ดินป่าพรุที่ถูกถม การบุกรุกที่ดินสาธารณะประโยชน์โคกชายทะเล ทั้งนี้ในเวทีเดียวกัน นายสัมฤทธิ ยงสถิรโชติ บ้านเลขที่ 61 หมู่ 2 ตำบลพะตง อำเภอหาดใหญ่ จังหวัดสงขลา พร้อมคณะ 5 คน ได้ส่งหนังสือร้องเรียนต่อ นพ.นิรันดร์ ถึงกรณี บริษัท ทรานส์ไทย - มาเลเซีย (ประเทศไทย) จำกัด หรือ ทีทีเอ็ม( TTM ) เจ้าของโครงการก่อสร้างโรงแยกก๊าซและท่อส่งก๊าซไทย - มาเลเซีย ที่ได้เปลี่ยนแนววางท่อส่งก๊าซไทย - มาเลเซีย ในพื้นที่หมู่ 2 และ 5 ตำบลพะตง จากแนวเดิมโดยไม่ได้ศึกษาผลกระทบสิ่งแวดล้อม เกรงกลัวอันตรายจากการวางท่อส่งก๊าซใต้ถนนและความคดเคี้ยวของแนวท่อส่งก๊าซ ต่อมานายนายเซน หมัดตาเห ประธานกลุ่มเลี้ยงปลากะพงในกระชัง หมู่ 5 บ้านปากบางนาทับ ตำบลนาทับ อำเภอจะนะ จังหวัดสงขลา ได้มาร้องเรียนต่อคณะกรรมาธิการทั้ง 2 คณะ ขอเรียกร้องค่าเสียหายจากเจ้าของโครงการก่อสร้างโรงแยกก๊าซและท่อส่งก๊าซไทย - มาเลเซีย เนื่องปลากะพงที่เลี้ยงในกระชัง 93 กระชังของสมาชิก ตายจำนวนมาก เนื่องจากตะกอนน้ำขุ่นในทะเลทะลักเข้ามาในคลองนาทับ ซึ่งใช้เป็นสถานที่เลี้ยง ในช่วงเดือนมิถุนายน - กรกฎาคม 2547 ซึ้งเป็นช่วงเดียวกับที่มีการวางท่อส่งก๊าซในทะเล จากนั้นคณะทั้งหมด พร้อมกับกลุ่มชาวบ้านได้เดินทางลงไปสำรวจบริเวณที่ดินสาธารณะภายในโรงแยกก๊าซไทย - มาเลเซีย พื้นที่ถมพรุสาธารณะ จุดก่อสร้างโรงแยกก๊าซไทย - มาเลเซีย และกระชังเลี้ยงปลากะพงในพื้นที่ตำบลนาทับ อำเภอจะนะ จังหวัดสงขลา 
อ.แก้วสรร พูดคุยกับนายไพบูลย์ ศุขไพบูลย์ ที่ปรึกษาโครงการก่อสร้างโรงแยกก๊าซ กับไทย-มาเลเซียถึงข้อพิพาทที่ดิน ================================== สงขลา- 23 ธ.ค.47 เมื่อเวลา 14.30 น.